Parovėja

Apie kaimą Papilio seniūnijoje žr. Parovėja (Papilys).

Parovėja – kaimas Biržų rajono savivaldybėje, 9 km į šiaurės rytus nuo Biržų (pakeliui į Medeikius) prie Rovėjos upės. Seniūnijos ir seniūnaitijos centras. Veikia biblioteka (nuo 1954 m.), paštas (LT-41068), kultūros namai (nuo 1989 m.), buvusi Parovėjos mokykla. Šio kaimo garbei choreografės Tamaros Kalibataitės sukurtas sceninis šokis pavadintas „Parovėjos suktiniu“.

 Etimologija 

Parovėja yra vandenvardinis vietovardis, priešdėlio pa- vedinys iš upės vardo Rovėja.

 Istorija 

Istoriniuose šaltinuose Parovėja pirmą kartą paminėta apie 1520 m. Parovėjos dvaras buvo vienas seniausių Radvilų palivarkų. 1526 m. Biržų vietininkas Aleksandras Tarnovskis atidavė Parovėją Vilniaus kaštelionui Jurgiui Radvilai. 1528 m. dvarų surašymo dokumentuose nurodyta, kad Biržų Parovėjoje buvo 24 baudžiaunininkai, 6 bajorų tarnybos ir 100 miestelėnų.

1613 m. netoli Parovėjos parinkta vieta Radvilų žvėrynui ir pradėta jį įrengti. Jame sumedžiotų laukinių žvėrių mėsa buvo vaišinami į Biržus atvykę garbingi svečiai. 1697 m. Parovėja paminėta kaip valsčiaus centras. 1817 m. pastatyta koplyčia.Emilis Jokūbas Trečiokas. Biržų kalendorius 1906 m. rugsėjo 17 d. Parovėjos valstiečiai sudegino dvaro rūmus.

1928 m. įkurta pradžios mokykla. 1931 m. geologas Mykolas Skvereckis Parovėjoje vykdė dolomitų paieškas. Ankstyvuoju sovietmečiu kaime leistas laikraštis „Kolūkiečių draugas“. 1954 m. atidaryta Parovėjos biblioteka, 1956 m. – felčerių-akušerių punktas. 1989 m. vasario 11 d. duris atvėrė naujieji kultūros namai.Laima Ramutėnienė. Parovėjos seniūnija  Kaimas buvo „Vienybės“ kolūkio centrinė gyvenvietė.

|}

 Gyventojai 

 Žymūs žmonės 

Kaime gimė:
 1896 m. liepos 19 d. – komunistų partijos veikėjas, poetas Andrius Dabulevičius
 1943 m. birželio 9 d. – literatas Vytautas Karavaitis

 Sportas 
 Parovėjos KK Agaras

 Šaltiniai